Bihor (okrug)
Bihor (rumunjski: Județul Bihor, mađarski: Bihar megye, 
njemački: Kreis Bihar) je jedan od 41 rumunjskih okruga (județa / jedinica 
lokalne uprave) na zapadu Rumunjske pored  mađarske  granice.

Geografske karakteristike
Bihor nekada dio feudalne Transilvanije je brdoviti kraj, šumovitih 
Zapadnih Karpata, koji se prostire po masivu Apuseni u kom dominaraju hrast i bukva. Okrug oplakuje rijeka Crișul Negru sa svojim pritokama, koja teče prema zapadu.

Okrug Bihor graniči sa okruzima Sălaj, Cluj i Alba sa istoka, sa Mađarskom sa zapada, sa Okrugom Satu Mare sa sjevera i sa 
Okrugom Arad sa juga.

Bihor ima površinu od 7,544 km² a po popisu stanovništva iz 2011. imao je 575,398stanovnika, od toga 366,245 Rumunja, 138,213 Mađara, 34,640 Roma i 6,091 Slovaka i zanemariv broj 
ostalih nacija.

Privreda i atrakcije
Administrativni centar je grad Oradea, industrijski centar okruga u kom se proizvode strojevi, 
kemikalije, tekstil i obuća.Grad Beiuş je centar tekstilne industrije, uz to poznat po tradicionalnoj 
crveno - crnoj keramici. Općine Tileagd i Finiş imaju drvnu industriju, a opeka se proizvodi u gradu Aleşdu.

Boksit se kopa u općinama Roşia i Şuncuiuş, a na rijeci Crișul Repede pored Aleşda podignuta je hidroelektrana.

Bihor je i ruralni kraj, u kom se uzgaja žito i stoka.

Gradići Băile 1 Mai i Băile Felix poznati su po svojim termama, a krški masiv Apuseni poznat je po ponornicama i pećinama.

Izvori

Vanjske veze 

 Službene stranice Okruga Bihor 
 Bihor na portalu Encyclopædia Britannica 

Okruzi u Rumuniji